वाणिज्य, आपूर्ति तथा उपभोक्ता संरक्षण विभाग

बबरमहल, काठमाण्डौ

**बजार अनुगमन, विशेष कारवाही तथा सचेतना सम्वन्धी जानकारी**

बजार अनुगमन, विशेष कारवाही तथा सचेतना सम्वन्धी जानकारी २०७६ फागुन ४ गते आइतवार विशेष कारवाही सम्वन्धमा : समयमा फसल नलागी थुप्रै किसानहरु पीडित भएको सम्वन्धमा स्थलगत छानविनपछि कृषि तथा पशुपन्छि विकास मन्त्रालयमार्फत विभागमा प्राप्त फाइलको छानविन गरी स्थलगतरुपमा खटिएको बीउविजनविज्ञसहितको विभागका निर्देशकसहितको टोलीले माघ २५ देखि फागुन २ सम्म गरेको स्थलगत निरीक्षणका क्रममा कपिलवस्तु, दाङ बाँके बर्दिया कैलाली चितवन र तनहुँमा गरी १ आयातकर्ता फर्मलाई रु ३ लाख र १४ वटा विक्रेता फर्मलाई रु २ लाखका दरले र १ विक्रेता फर्मलाई २० हजार गरी जम्मा रु ३१ लाख २० हजार जरिवाना गरिएको छ । जरिवाना गरिएका अधिकांश फर्मले विभागमा जरिवाना रकम वुझाएको बैंक भौचर पेश गरिसकेका छन् । बजार अनुगमन सम्वन्धमा : जथाभावी मूल्यमा मास्कको कारोवार भएको सम्वन्धी विभागमा प्राप्त उजुरीका आधारमा अनुगमन टोलीले नरदेबी र क्षेत्रपाटीमा रहेका औषधी पसल एवं खाद्यन्न पसल गरी ४ वटा फर्मको अनुगमन फागुन ४ गते गरेकोमा २ वटा औषधी पसल क्रमश: विविआर इन्टरप्राइजेज र आयुषा सर्जिकल (क्षेत्रपाटी) लाई व्यवसाय दर्ता प्रमाणपत्र नभएको एवं खरिद वील देखाउन नसकेको आधारमा क्रमश: १ लाख र ५ हजार जरिवाना गरिएको प्रतिवेदन प्राप्त भएको छ । साथै नरदेवी मार्ट, नरदेवीमा म्याद गुज्रेका रु २५८०। बराबरका सामग्री नष्ट समेत गरिएको छ । सचेतनामूलक कार्यक्रमहरु : विभाग तथा उपभोक्ता हित संरक्षण मञ्चको साझेदारीमा नवलपुरको कावासोतीमा सरोकारवालाहरुको उपभोक्ता सचेतना गोष्ठी हिजो फागुन ३ गते सम्पन्न भएको छ भने उक्त संयुक्त टोलीले देवचुली र कावासोतीमा गरी ४ वटा विद्यालयमा सचेतना कक्षाहरुसमेत सञ्चालन गरिरहेको छ ।